pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรุงไทยปิดปรับปรุงระบบอิเล็กทรอนิกส์ชั่วคราว 19 ม.ค.นี้ 00.01-03.30 น.
วันพฤหัสบดีที่ 17 มกราคม 2562
กรุงไทยปิดปรับปรุงระบบอิเล็กทรอนิกส์ชั่วคราว 19 ม.ค.นี้ 00.01-03.30 น.
ธนาคารกรุงไทยกําหนดปิดระบบอิเล็กทรอนิกส์ชั่วคราว ในวันเสาร์ที่ 19 มกราคม 2562 ระหว่างเวลา 00.01-03.30 น.  เพื่อเพิ่มประสิทธิภาพการให้บริการ
ธนาคารกรุงไทย แจ้งว่า ธนาคารกําหนดปิดระบบอิเล็กทรอนิกส์ชั่วคราว ในวันเสาร์ที่ 19 มกราคม 2562 ระหว่างเวลา 00.01-03.30 น. เพื่อเพิ่มประสิทธิภาพการให้บริการ ส่งผลให้ลูกค้าไม่สามารถใช้บริการ ฝาก ถอน โอน-รับโอนเงิน ชําระเงิน เติมเงิน และบริการอื่นๆ ในทุกระบบและช่องทางบริการ ได้แก่ กรุงไทย ATM/ADM กรุงไทย NEXT แอปพลิเคชั่นเป๋าตัง/เป๋าตุง กรุงไทย Promptpay กรุงไทย SMS Alert กรุงไทย Exchange Booth กรุงไทย Corporate Online กรุงไทย CO-OP บัตร Krungthai Travel Card และบัตรเดบิตทุกประเภท เครื่องรูดบัตรอัตโนมัติ (กรุงไทย EDC) บัตรสวัสดิการแห่งรัฐ ถุงเงินประชารัฐ รวมทั้งเว็บไซต์ www.contactcenter.ktb.co.th และกรุงไทย Internet Banking ธนาคารขออภัยในความไม่สะดวก สอบถามข้อมูลเพิ่มเติมได้ที่ Krungthai Call Center หมายเลข 02 111 1111
ฝ่ายสื่อสารองค์กรและภาพลักษณ์
โทร. 0-2208-4174-8
รัฐบาลไทย-ข่าวทำเนียบรัฐบาล-มหาดไทยปลื้ม 5 วัน ประชาชนลงทะเบียนตลาดประชารัฐแล้วกว่า 2.9 หมื่นคน
วันพุธที่ 15 พฤศจิกายน 2560
มหาดไทยปลื้ม 5 วัน ประชาชนลงทะเบียนตลาดประชารัฐแล้วกว่า 2.9 หมื่นคน
มหาดไทยปลื้ม 5 วัน ประชาชนลงทะเบียนตลาดประชารัฐแล้วกว่า 2.9 หมื่นคน
วันนี้ (15 พ.ย. 60) ที่กระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ตามที่รัฐบาลได้มอบหมายให้กระทรวงมหาดไทยบูรณาการร่วมกับหน่วยงานที่เกี่ยวข้องดําเนินโครงการตลาดประชารัฐ โดยเปิดรับลงทะเบียนเกษตรกร ผู้มีรายได้ และผู้ได้รับความเดือดร้อนจากการไม่มีสถานที่ค้าขาย เพื่อเป็นผู้ประกอบการตลาดประชารัฐ ที่ศูนย์ดํารงธรรมจังหวัด ศูนย์ดํารงธรรมอําเภอ และสํานักงานเขตทั้ง 50 เขตในกรุงเทพมหานคร ตั้งแต่วันที่ 10 พฤศจิกายน 2560 เป็นต้นมา พบว่า ตลอด 5 วัน ของการดําเนินการรับลงทะเบียนเป็นไปด้วยความเรียบร้อย มีประชาชนให้ความสนใจเดินทางไปลงทะเบียนเป็นผู้ประกอบการตลาดประชารัฐแล้วจํานวนทั้งสิ้น 29,029 ราย โดยตลาดที่ได้รับความสนใจมากที่สุด 3 ลําดับแรก คือ 1. ตลาดประชารัฐคนไทยยิ้มได้ 17,608 ราย 2. ตลาดประชารัฐท้องถิ่นสุขใจ 13,474 ราย และ 3. ตลาดประชารัฐของดีจังหวัด 6,803 ราย
ด้านประเภทสินค้าที่ประชาชนจะนํามาจําหน่าย 3 ลําดับแรก ได้แก่ 1. สินค้าเกษตร 6,899 ราย 2. อาหารพร้อมรับประทาน ข้าวแกง 6,596 ราย และ 3. ผัก ผลไม้ปลอดภัย 5,134 ราย
ด้านประเภทของผู้ประกอบการ 3 ลําดับแรก ได้แก่ 1. พ่อค้า/แม่ค้า 13,193 ราย 2. เกษตรกร 6,655 ราย และ 3. กลุ่ม OTOP 3,461 ราย
สําหรับพื้นที่/จังหวัดที่มีผู้มาลงทะเบียนสูงสุดรวม 5 วัน 3 อันดับ คือ 1. กรุงเทพมหานคร 2,097 ราย 2. จังหวัดศรีสะเกษ 1,778 ราย และ 3. จังหวัดนครราชสีมา 1,656 ราย
รัฐมนตรีว่าการกระทรวงมหาดไทย กล่าวเพิ่มเติมว่า กระทรวงมหาดไทยยังเปิดรับลงทะเบียนผู้ประกอบการตลาดประชารัฐไปจนถึงวันที่ 30 พฤศจิกายน 2560 ที่ศูนย์ดํารงธรรมจังหวัด ศูนย์ดํารงธรรมอําเภอ และสํานักงานเขตทั้ง 50 เขตในกรุงเทพมหานคร จึงขอเชิญชวนพี่น้องประชาชน เกษตรกร ผู้มีรายได้น้อย และผู้ได้รับความเดือดร้อนจากการไม่มีสถานที่ค้าขายเดินทางไปลงทะเบียน ซึ่งจะมีเจ้าหน้าที่เป็นพี่เลี้ยงคอยแนะนําและให้คําปรึกษาในการลงทะเบียน ทั้งนี้ กระทรวงมหาดไทย มีกําหนดจะ Kick off ตลาดประชารัฐพร้อมกันทั่วประเทศ ในวันที่ 5 ธันวาคม 2560 โดยส่วนกลางจะจัดที่ ตลาดคลองผดุงกรุงเกษม ทําเนียบรัฐบาล
รัฐบาลไทย-ข่าวทำเนียบรัฐบาล-ผู้ว่าการยาสูบฯ ชี้แจง การย้ายโรงงานยาสูบแห่งใหม่ ไม่เพิ่มปริมาณการผลิต ย้ำงบประมาณการก่อสร้างมาจากรายได้และกำไรของการยาสูบ ไม่ใช่งบประมาณแผ่นดิน
วันศุกร์ที่ 31 สิงหาคม 2561
ผู้ว่าการยาสูบฯ ชี้แจง การย้ายโรงงานยาสูบแห่งใหม่ ไม่เพิ่มปริมาณการผลิต ย้ํางบประมาณการก่อสร้างมาจากรายได้และกําไรของการยาสูบ ไม่ใช่งบประมาณแผ่นดิน
กรณีที่มีสื่อมวลชนบางสํานักนําเสนอข่าวว่ารัฐบาลทุ่มงบประมาณ 4,000 ล้านบาท สร้างโรงงานผลิตยาสูบแห่งใหม่ เพื่อขยายฐานการผลิต จนทําให้มีหลายฝ่ายออกมาวิพากษ์วิจารณ์ในประเด็นดังกล่าว
นางสาวดาวน้อย สุทธินิภาพันธ์ ผู้ว่าการการยาสูบแห่งประเทศไทย เปิดเผยถึงกรณีที่มีสื่อมวลชนบางสํานักนําเสนอข่าวว่ารัฐบาลทุ่มงบประมาณ 4,000 ล้านบาท สร้างโรงงานผลิตยาสูบแห่งใหม่ เพื่อขยายฐานการผลิต จนทําให้มีหลายฝ่ายออกมาวิพากษ์วิจารณ์ในประเด็นดังกล่าว โดยได้ชี้แจงว่า การย้ายโรงงานผลิตยาสูบแห่งใหม่ เป็นเพียงการย้ายฐานการผลิต จากเดิมที่ตั้งอยู่บริเวณคลองเตย จํานวน 3 โรงงาน ไปรวมเป็นหนึ่งโรงงาน ที่โรงงานผลิตยาสูบ 6 สวนอุตสาหกรรมโรจนะ จังหวัดพระนครศรีอยุธยา ส่วนพื้นที่โรงงานยาสูบเดิมที่คลองเตยนั้น ได้ทูลเกล้าถวายฯ สมเด็จพระนางเจ้าฯ พระบรมราชินีนาถในรัชกาลที่ 9 จํานวนเกือบ 500 ไร่ เพื่อจัดสร้างเป็นสวนน้ําและสวนป่าใจกลางเมืองให้กับคนกรุงเทพฯ ขณะนี้อยู่ระหว่างการทยอยย้ายเครื่องจักรและพนักงานไปปฏิบัติงานที่โรงงานผลิตยาสูบแห่งใหม่ โดยคาดว่าจะย้ายครบทั้งหมดภายในปี 2563
ผู้ว่าการการยาสูบฯ ยืนยันว่า การย้ายโรงงานยาสูบแห่งใหม่นี้ เป็นเพียงการย้ายฐานการผลิตเท่านั้น ไม่ได้เพิ่มกําลังการผลิตอย่างที่มีการวิพากษ์วิจารณ์แต่อย่างใด โดยระบุสถานการณ์ผู้สูบบุหรี่ในตลาดโลกว่า มีค่าเฉลี่ยลดลงปีละ 4 % สําหรับประเทศไทย มีค่าเฉลี่ยลดลงมากกว่า 10% ในช่วง 3 ปีที่ผ่านมา ยอดผู้สูบบุหรี่ถูกกฎหมายปัจจุบันมีไม่ถึง 30,000 ล้านมวน ถือได้ว่าตลาดบุหรี่มีขนาดเล็กลงมาก
ผู้ว่าการการยาสูบฯ ชี้แจงเพิ่มเติมว่า สําหรับงบประมาณในการก่อสร้างโรงงานผลิตยาสูบแห่งใหม่ วงเงิน 4,000 ล้านบาทนั้น งบประมาณดังกล่าวไม่ใช่งบประมาณใหม่ แต่เป็นงบประมาณที่ได้รับการอนุมัติจากคณะรัฐมนตรีตั้งแต่ในอดีต และไม่ใช่งบประมาณของแผ่นดิน แต่เป็นงบประมาณจากรายได้และกําไรของการยาสูบแห่งประเทศไทยเอง
รัฐบาลไทย-ข่าวทำเนียบรัฐบาล-สถานเอกอัครราชทูต ณ สิงคโปร์ ได้ประชุมผ่านระบบการประชุมทางไกลกับผู้แทนชุมชนไทย กลุ่มเเรงงานไทย เเละภาคเอกชนไทย เพื่อหารือแนวทางความช่วยเหลือคนไทยในสิงคโปร์ [กระทรวงการต่างประเทศ]
วันอังคารที่ 21 เมษายน 2563
สถานเอกอัครราชทูต ณ สิงคโปร์ ได้ประชุมผ่านระบบการประชุมทางไกลกับผู้แทนชุมชนไทย กลุ่มเเรงงานไทย เเละภาคเอกชนไทย เพื่อหารือแนวทางความช่วยเหลือคนไทยในสิงคโปร์ [กระทรวงการต่างประเทศ]
สถานเอกอัครราชทูต ณ สิงคโปร์ ได้ประชุมผ่านระบบการประชุมทางไกลกับผู้แทนชุมชนไทย กลุ่มเเรงงานไทย เเละภาคเอกชนไทย เพื่อหารือแนวทางความช่วยเหลือคนไทยในสิงคโปร์
สถานเอกอัครราชทูต ณ สิงคโปร์ ได้ประชุมผ่านระบบการประชุมทางไกลกับผู้แทนชุมชนไทย กลุ่มเเรงงานไทย เเละภาคเอกชนไทย เพื่อหารือแนวทางความช่วยเหลือคนไทยในสิงคโปร์
เมื่อวันที่ 20 เมษายน 2563 นายสุริยา จินดาวงษ์ เอกอัครราชทูต ณ สิงคโปร์ เเละข้าราชการสถานเอกอัครราชทูตฯ และทีมประเทศไทย ได้ประชุมผ่านระบบการประชุมทางไกลกับผู้แทนชุมชนไทย กลุ่มเเรงงานไทย เเละภาคเอกชนไทยในสิงคโปร์ เพื่อหารือถึงเเนวทางเเละความร่วมมือในการให้ความช่วยเหลือคนไทยเเละเเรงงานไทยในสิงคโปร์ในช่วงที่มีการเเพร่ระบาดของเชื้อไวรัสโควิด-19
#น้ําใจคนไทยไม่ทิ้งกัน
รัฐบาลไทย-ข่าวทำเนียบรัฐบาล-กอช. เจาะกลุ่มชุมชนการเคหะฯ นำร่อง 4 แห่ง เร่งประชาสัมพันธ์สิทธิประโยชน์ กอช.
วันจันทร์ที่ 19 มิถุนายน 2560
กอช. เจาะกลุ่มชุมชนการเคหะฯ นําร่อง 4 แห่ง เร่งประชาสัมพันธ์สิทธิประโยชน์ กอช.
กองทุนการออมแห่งชาติ (กอช.) ร่วมกับการเคหะแห่งชาติ จัดโครงการประชาสัมพันธ์กองทุนการออมแห่งชาติในชุมชนการเคหะแห่งชาติ นําร่อง 4 พื้นที่ในเขตกรุงเทพมหานครและปริมณฑล
กองทุนการออมแห่งชาติ (กอช.) ร่วมกับการเคหะแห่งชาติ จัดโครงการประชาสัมพันธ์กองทุนการออมแห่งชาติในชุมชนการเคหะแห่งชาติ นําร่อง 4 พื้นที่ในเขตกรุงเทพมหานครและปริมณฑล ประกอบด้วย ชุมชนบ้านเอื้ออาทรบึงกุ่ม ชุมชนบ้านเอื้ออาทรสายไหม ชุมชนบ้านเอื้ออาทรพหลโยธิน 44 และชุมชนบ้านเอื้ออาทรเมืองใหม่บางพลี เพื่อประชาสัมพันธ์ข้อมูลข่าวสารและสิทธิประโยชน์ของการเป็นสมาชิก กอช. แก่ประชาชนที่อาศัยอยู่ในชุมชนของการเคหะแห่งชาติ ให้ตระหนักถึงความจําเป็นของการวางแผนการเงิน และผลักดันให้เกิดพฤติกรรมการออมเพื่อสร้างหลักประกันพื้นฐานในการดํารงชีวิตยามชราภาพอย่างจริงจังและต่อเนื่อง โดยเปิดตัวโครงการที่ชุมชนบ้านเอื้ออาทรบึงกุ่มและชุมชนบ้านเอื้ออาทรสายไหมเป็นแห่งแรก เมื่อวันที่ 11 มิถุนายน 2560 ที่ผ่านมา
นายสมพร จิตเป็นธม เลขาธิการคณะกรรมการกองทุนการออมแห่งชาติ หรือ กอช. กล่าวว่า การจัดโครงการประชาสัมพันธ์กองทุนการออมแห่งชาติในชุมชนการเคหะฯ นี้ เป็นการปูพรมลงพื้นที่เพื่อให้เกิดการสื่อสารแก่คนในชุมชนแบบเข้าถึง โดยอาศัยกลไกความร่วมมือระหว่างประชาชน ชุมชน และภาครัฐผ่านการขยายเครือข่ายความร่วมมือกับการเคหะแห่งชาติ ซึ่งมีวัตถุประสงค์ในการสร้างการรับรู้ถึงบทบาทหน้าที่ของ กอช. รวมถึงสิทธิประโยชน์ของการเป็นสมาชิก กอช. แก่ประชาชนในชุมชนการเคหะแห่งชาติ โดย กอช. จะทําหน้าที่เป็นศูนย์กลางของข้อมูลข่าวสารในการเผยแพร่และชี้แจงแก่ประชาชน ผ่านช่องทางการสื่อสารภายในชุมชน อาทิ กิจกรรมพิเศษ เสียงตามสาย ไลน์กลุ่ม เฟซบุ๊ค เป็นต้น นอกจากนี้ กอช. ยังมุ่งหวังในการสร้างความรู้ความเข้าใจเพื่อให้ประชาชนในชุมชนการเคหะแห่งชาติตระหนักถึงความจําเป็นของการวางแผนทางการเงินรวมถึงมีการเก็บออมเพื่อสร้างความมั่นคงแก่ตนเอง เพื่อยกระดับคุณภาพชีวิตของประชาชนในชุมชน ผู้มีรายได้น้อย ผู้มีรายได้ปานกลางและผู้ด้อยโอกาสทางสังคมให้มีความเป็นอยู่ที่เข้มแข็งและยั่งยืนซึ่งสอดคล้องกับภารกิจของการเคหะแห่งชาติ
“กอช.ยังคงเร่งผลักดันระบบการออมเพื่อการชราภาพให้สะดวกในการเข้าถึงและครอบคลุมในทุกพื้นที่ยิ่งขึ้น จึงจําเป็นต้องอาศัยความร่วมมือจากหน่วยงานภาคี เพื่อสร้างเครือข่ายการออมที่จะมาช่วยกันสื่อสารประชาสัมพันธ์และสร้างความรู้ความเข้าใจแก่ประชาชนต่อไป สําหรับโครงการประชาสัมพันธ์กองทุนการออมแห่งชาติในชุมชนการเคหะฯ นี้ นับเป็นโครงการที่มีกระแสตอบรับที่ดี ซึ่งในอนาคตอาจมีการขยายผลไปยังพื้นที่ชุมชนอื่นๆ ต่อไป” นายสมพรกล่าว
สอบถามข้อมูลเกี่ยวกับกองทุนการออมแห่งชาติได้ที่ กอช. สายด่วนเงินออม 02-017-0789 ในวันและเวลาทําการ และติดต่อสมัครสมาชิกได้ที่ธนาคารกรุงไทย ธนาคารออมสิน ธ.ก.ส. และ ธอส. ทุกสาขาทั่วประเทศ และที่สถาบันการเงินชุมชนที่เข้าร่วมโครงการ... “กอช. ออมสบาย ได้บํานาญ” www.nsf.or.th
ฝ่ายประชาสัมพันธ์และสื่อสารองค์กร :
โทร. 02-017-0789 ต่อ 213, 224
Email : info@nsf.or.th
รัฐบาลไทย-ข่าวทำเนียบรัฐบาล-วราวุธ นำทีม ทส. แจกถุงผ้า รณรงค์เลิกใช้ถุงพลาสติกอุทัยธานี พร้อมเป็นประธานเปิดงานวันมรดกโลกห้วยขาแข้ง และมอบเอกสารโครงการจัดระเบียบการใช้ที่ดินพื้นที่ลุ่มน้ำ 1,2 ภายใต้นโยบาย คทช.
วันศุกร์ที่ 6 ธันวาคม 2562
วราวุธ นําทีม ทส. แจกถุงผ้า รณรงค์เลิกใช้ถุงพลาสติกอุทัยธานี พร้อมเป็นประธานเปิดงานวันมรดกโลกห้วยขาแข้ง และมอบเอกสารโครงการจัดระเบียบการใช้ที่ดินพื้นที่ลุ่มน้ํา 1,2 ภายใต้นโยบาย คทช.
วราวุธ นําทีม ทส. แจกถุงผ้า รณรงค์เลิกใช้ถุงพลาสติกอุทัยธานี พร้อมเป็นประธานเปิดงานวันมรดกโลกห้วยขาแข้ง และมอบเอกสารโครงการจัดระเบียบการใช้ที่ดินพื้นที่ลุ่มน้ํา 1,2 ภายใต้นโยบาย คทช.
วราวุธ นําทีม ทส. แจกถุงผ้า รณรงค์เลิกใช้ถุงพลาสติกอุทัยธานี พร้อมเป็นประธานเปิดงานวันมรดกโลกห้วยขาแข้ง และมอบเอกสารโครงการจัดระเบียบการใช้ที่ดินพื้นที่ลุ่มน้ํา 1,2 ภายใต้นโยบาย คทช.
วันนี้ (6 ธันวาคม 2562)​ รัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา)​ พร้อมด้วย ผู้ช่วยรัฐมนตรีประจํากระทรวงทรัพยากรธรรมชาติและสิ่งแวดล้อม (นายนพดล พลเสน) ปลัดกระทรวงทรัพยากรธรรมชาติและสิ่งแวดล้อม (นายจตุพร บุรุษพัฒน์)​ และคณะผู้บริหารกระทรวง​ทรัพยากรธรรมชาติ​และ​สิ่ง​แวดล้อม​ ลงพื้นที่จังหวัด​อุทัยธานี​ ร่วมเปิดงานวันมรดกโลกห้วย​ขาแข้ง​ ประจําปี 2562​ พร้อมทั้งรณรงค์ งดรับ งด​ให้ ​งดใช้​ถุงพลาสติก​ โดยนําถุงผ้ามามอบให้แก่ประชาชนผู้มาร่วมงาน ณ ที่ทําการอําเภอบ้านไร่ และที่ตลาดต้นไม้ยักษ์ จังหวัดอุทัยธานี โอกาสนี้ รมว.ทส. ได้บํารุงต้นหมากทรงปลูก ของสมเด็จพระกนิษฐาธิราชเจ้า กรมสมเด็จพระเทพรัตนราชสุดา​ฯ สยาม​บรม​ราช​กุมารี​ พร้อมทั้งบํารุงรักษาต้นไม้ยักษ์ ต้นเลียงผึ้ง ต้นไม้โบราณอายุกว่า 200 ปี
หลังจากนั้น รมว.ทส. ได้เดินทางไปยังตําบลแก่นมะกรูด อําเภอบ้านไร่ จังหวัดอุทัยธานี​เพื่อเป็นประธานมอบเอกสารโครงการ จัดระเบียบการใช้ที่ดินพื้นที่ลุ่มน้ํา 1,2  ป่าสงวนแห่งชาติ ป่าห้วยขาแข้ง ให้ผู้นําชุมชนภายใต้นโยบาย คทช. ในการนี้ ได้นําถุงผ้าไปมอบให้กับประชาชน พ่อค้าแม่ค้า และนักท่องเที่ยวที่มาเที่ยวตลาดกะเหรี่ยง ตําบลแก่นมะกรูดในครั้งนี้ด้วย
รัฐบาลไทย-ข่าวทำเนียบรัฐบาล-นายกรัฐมนตรีห่วงใยประชาชนในพื้นที่น้ำท่วมขอให้ระมัดระวังเรื่องการเดินทาง ดูแลลูกหลานไม่ให้เล่นน้ำ เตือนประชาชนให้ระมัดระวังในการออกหาปลา ขอให้คำนึงถึงความปลอดภัยไว้ก่อน
วันพุธที่ 4 กันยายน 2562
นายกรัฐมนตรีห่วงใยประชาชนในพื้นที่น้ําท่วมขอให้ระมัดระวังเรื่องการเดินทาง ดูแลลูกหลานไม่ให้เล่นน้ํา เตือนประชาชนให้ระมัดระวังในการออกหาปลา ขอให้คํานึงถึงความปลอดภัยไว้ก่อน
นายกรัฐมนตรีห่วงใยประชาชนในพื้นที่น้ําท่วมขอให้ระมัดระวังเรื่องการเดินทาง ดูแลลูกหลานไม่ให้เล่นน้ํา เตือนประชาชนให้ระมัดระวังในการออกหาปลา ขอให้คํานึงถึงความปลอดภัยไว้ก่อน
วันนี้ (4 กันยายน 2562) ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่าจากสถานการณ์น้ําท่วมในหลายพื้นที่ นายกรัฐมนตรีรับทราบรายงานผู้เสียชีวิต ตั้งแต่วันที่ 29 สิงหาคม – ปัจจุบัน ซึ่งผู้เสียชีวิตส่วนใหญ่สาเหตุหลักมาจากการจมน้ํา น้ําพัดพาขณะขนย้ายสิ่งของ พลัดตกน้ําขณะออกไปหาปลา และไฟฟ้าซ็อต
นอกจากนี้ นายกรัฐมนตรีห่วงใยพี่น้องประชาชนในพื้นที่น้ําท่วม ขอให้ระมัดระวังเรื่องการเดินทาง ดูแลลูกหลานไม่ให้เล่นน้ํา และเตือนประชาชนให้ระมัดระวังในการออกหาปลาในช่วงนี้ โดยขอให้คํานึงถึงความปลอดภัยไว้ก่อน พร้อมแสดงความเสียใจต่อครอบครัวผู้เสียชีวิต และสั่งการให้หน่วยงานที่เกี่ยวข้องเร่งเยียวยาให้ความช่วยเหลือต่อไป
------------------------------------------
รัฐบาลไทย-ข่าวทำเนียบรัฐบาล-ผู้ช่วยโฆษกฯ เผย นายกรัฐมนตรีขอบคุณเจ้าหน้าที่ทุกฝ่าย ที่ดูแลอำนวยความสะดวกประชาชน ในช่วงเทศกาลสงกรานต์
วันอังคารที่ 18 เมษายน 2560
ผู้ช่วยโฆษกฯ เผย นายกรัฐมนตรีขอบคุณเจ้าหน้าที่ทุกฝ่าย ที่ดูแลอํานวยความสะดวกประชาชน ในช่วงเทศกาลสงกรานต์
พันเอก อธิสิทธิ์ฯ ผู้ช่วยโฆษกประจําสํานักนายกรัฐมนตรีเผย นายกรัฐมนตรีขอบคุณเจ้าหน้าที่ทุกฝ่ายที่ดูแลอํานวยความสะดวกประชาชน ในช่วงเทศกาลสงกรานต์ พร้อมฝากประชาชนสร้างจิตสํานึกในการขับขี่ยานพาหนะด้วยความปลอดภัย เพื่อลดการสูญเสียให้น้อยลง
วันนี้ (18 เม.ย. 60) เวลา 13.40 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมี พลเอก ประยุทธ์ จันทร์โอชา นายกรัฐมนตรี เป็นประธาน พันเอก อธิสิทธิ์ ไชยนุวัติ ผู้ช่วยโฆษกประจําสํานักนายกรัฐมนตรี ได้เปิดเผยว่า พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม ได้รายงานที่ประชุม ครม. รับทราบเกี่ยวกับสถิติอุบัติเหตุและเหตุการณ์ต่าง ๆ ที่เกิดขึ้นในช่วงเทศกาลสงกรานต์ที่ผ่านมา โดยจํานวนผู้กระทําผิดและถูกดําเนินคดีในช่วงเทศกาลสงกรานต์ตั้งแต่วันที่ 11 – 17 เมษายน 2560 รวมทั้งสิ้น จํานวน 709,441 ราย มีการยึดจักรยานยนต์ จํานวน 5,677 คัน ยึดรถยนต์ส่วนบุคคลและรถโดยสารสาธารณะ จํานวน 1,835 คัน และมีการจับกุมผู้กระทําผิดกฎหมายตามนโยบายรัฐบาล จํานวน 914,748 ราย ซึ่งเพิ่มขึ้นมากกว่าปี 2559 จํานวน 204,748 ราย
สําหรับจํานวนการเกิดอุบัติเหตุตั้งแต่วันที่ 11 – 17 เมษายน 2560 มีการเกิดอุบัติเหตุรวมทั้งสิ้น 3,690 ครั้ง มีผู้เสียชีวิต จํานวน 390 คน บาดเจ็บ จํานวน 3,808 ราย ทั้งนี้ สาเหตุที่เกิดอุบัติเหตุสูงสุดเกิดจากการเมาสุราแล้วขับขี่ยานพาหนะ รวมทั้งมีการขับรถเร็วเกิดกว่ากฎหมายกําหนด และมีการขับรถตัดหน้ากันอย่างกระชั้นชิด โดยประเภทรถที่เกิดอุบัติเหตุมากที่สุดยังคงเป็นรถจักรยานยนต์ รองลงมาคือรถกระบะหรือรถปิ๊กอัพ ส่วนพฤติกรรมเสี่ยงที่ทําให้เสียชีวิตและบาดเจ็บมากที่สุดคือการขับขี่รถจักรยานยนต์โดยไม่สวมหมวกนิรภัย การเมาสุราแล้วขับขี่ยานพาหนะ การขับรถเร็วเกิดกว่ากฎหมายกําหนด และการขับรถตัดหน้ากันอย่างกระชั้นชิด
ทั้งนี้ นายกรัฐมนตรี ได้แสดงความขอบคุณเจ้าหน้าที่ทุกฝ่ายที่เกี่ยวข้อง รวมถึงอาสาสมัครกว่า 300,000 นาย ที่เสียสละในการดูแลอํานวยความสะดวกให้กับประชาชนในช่วงวันหยุดราชการและเทศกาลสงกรานต์ที่ผ่านมาก โดยสั่งการหน่วยงานที่เกี่ยวข้องหาสาเหตุเพิ่มเติมที่ทําให้เกิดอุบัติเหตุเพิ่มขึ้นดังกล่าว เพื่อนําข้อมูลที่ได้มาศึกษาเพื่อหาแนวทางแก้ไขต่อไป โดยให้ประชาชนได้รับผลกระทบน้อยที่สุด
พร้อมทั้งได้กล่าวฝากให้ประชาชนทุกคนนําข้อมูลต่าง ๆ ดังกล่าวมาช่วยกันสร้างจิตสํานึก และเป็นอุทาหรณ์ในการขับขี่ยาพาหนะด้วยความปลอดภัย เพื่อลดสถิติในการสูญเสียให้น้อยลง
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ไทย-เดนมาร์ก พร้อมสานต่อความสัมพันธ์และความร่วมมือระหว่างกันให้มีความต่อเนื่องและยั่งยืนในทุกมิติ
วันพฤหัสบดีที่ 12 ธันวาคม 2562
ไทย-เดนมาร์ก พร้อมสานต่อความสัมพันธ์และความร่วมมือระหว่างกันให้มีความต่อเนื่องและยั่งยืนในทุกมิติ
ไทย-เดนมาร์ก พร้อมสานต่อความสัมพันธ์และความร่วมมือระหว่างกันให้มีความต่อเนื่องและยั่งยืนในทุกมิติ
วันนี้ (12 ธันวาคม 2562) เวลา 09.00 น. ณ ห้องสีงาช้าง ทําเนียบรัฐบาล นายอุฟเฟอ โวล์ฟเฮชเชิล (H.E. Mr. Uffe Wolffhechel) เอกอัครราชทูตเดนมาร์กประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่ออําลาในโอกาสครบวาระการดํารงตําแหน่ง สรุปสาระสําคัญการหารือ ดังนี้
นายกรัฐมนตรีกล่าวต้อนรับเอกอัครราชทูตเดนมาร์กประจําประเทศไทย พร้อมชื่นชมความสัมพันธ์ระหว่างไทยกับเดนมาร์กที่มีความใกล้ชิดมายาวนาน โดยเฉพาะในระดับราชวงศ์ ซึ่งมีส่วนสําคัญที่ทําให้ความสัมพันธ์มีความแน่นแฟ้นและมั่นคงมาจนถึงปัจจุบัน ทั้งนี้ เดนมาร์กถือเป็นเพื่อนที่เก่าแก่ที่สุดของไทยในยุโรปเหนือ โดยเมื่อปีที่ผ่านมา ทั้งสองฝ่ายได้ร่วมกันฉลองวาระครบรอบ 160 ปี ความสัมพันธ์ทางการทูตระหว่างไทยกับเดนมาร์ก นอกจากนี้ นายกรัฐมนตรีขอบคุณเอกอัครราชทูตฯ ที่มีบทบาทอย่างแข็งขันในการส่งเสริมความสัมพันธ์และความร่วมมือระหว่างสองประเทศมาตลอดระยะเวลา 3 ปีที่อยู่ในตําแหน่ง พร้อมมั่นใจว่า เมื่อเอกอัครราชทูตฯ เดินทางกลับไปปฏิบัติภารกิจที่ประเทศเดนมาร์กจะเป็นส่วนสําคัญที่จะผลักดันสานต่อความสัมพันธ์ทวิภาคีให้มีความต่อเนื่องต่อไป
เอกอัครราชทูตฯ ขอบคุณนายกรัฐมนตรีที่สละเวลาให้เข้าพบ ขอบคุณรัฐบาลไทยที่ให้ความร่วมมือตลอดเวลาที่ได้ดํารงตําแหน่งในประเทศ ได้เรียนรู้จากการทํางานในประเทศไทย และพร้อมสานต่อความสัมพันธ์และความร่วมมือกับไทยที่อยู่ในระดับดีแล้ว ให้ดีขึ้นไปในทุกระดับ
ทั้งสองยินดีที่มูลค่าการค้าระหว่างกันขยายตัวอย่างต่อเนื่อง ซึ่งมีส่วนในการสร้างความเติบโตทางเศรษฐกิจให้กับทั้งสองประเทศ นายกรัฐมนตรีขอบคุณเดนมาร์กที่มีส่วนสนับสนุนการรื้อฟื้นการเจรจาจัดทําความตกลงเขตการค้าเสรี(FTA) ไทย-สหภาพยุโรป ซึ่งเอกอัครราชทูตฯเชื่อว่า FTA ไทย-สหภาพยุโรปนี้จะมีส่วนในการเพิ่มโอกาสสําคัญทางการค้าให้กับไทยและเดนมาร์ก นายกรัฐมนตรีขอบคุณที่นักธุรกิจเดนมาร์กมาร่วมลงทุนและสร้างงานในประเทศไทย และขอให้เดนมาร์กดูแลนักลงทุนไทยในเดนมาร์กด้วย ในโอกาสนี้ นายกรัฐมนตรีได้กล่าวเชิญชวนคณะนักธุรกิจเดนมาร์กลงทุนเพิ่มเติมในไทย โดยเฉพาะในพื้นที่ EEC ในสาขาที่เดนมาร์กมีศักยภาพ ซึ่งนายกรัฐมนตรีและเอกอัครราชทูตได้แลกเปลี่ยนความคิดเห็นและความร่วมมือในสาขาต่างๆ อาทิ อาหารและการเกษตร พลังงานหมุนเวียน ได้แก่พลังงานลม และพลังงานแสงอาทิตย์ ซึ่งฝ่ายเดนมาร์กพร้อมจะแลกเปลี่ยนประสบการณ์ และเทคโนโลยี กับฝ่ายไทย
ทั้งสองฝ่ายได้แลกเปลี่ยนความคิดเห็นในเรื่องต่างๆ ที่เป็นประเด็นท้าทายในโลก ได้แก่ การพัฒนาที่ยั่งยืน ขยะ และสังคมผู้สูงอายุ โดยนายกรัฐมนตรีได้เชิญชวนให้เดนมาร์กมีส่วนร่วมในศูนย์อาเซียน ได้แก่ ศูนย์อาเซียนเพื่อการศึกษา และการพัฒนาที่ยั่งยืน และศูนย์อาเซียนเพื่อผู้สูงอายุที่มีศักยภาพและนวัตกรรม ซึ่งเอกอัครราชทูตพร้อมที่จะหยิบยกขึ้นหารือกับเอกอัครราชทูตเดนมาร์กประจําประเทศไทยคนต่อไป ในโอกาสนี้ นายกรัฐมนตรีได้อวยพรให้เอกอัครราชทูตฯ และครอบครัว มีความสุขในโอกาสวันคริสต์มาสและวันปีใหม่ที่จะมาถึง
รัฐบาลไทย-ข่าวทำเนียบรัฐบาล-‘จับกัง1’ สั่ง สปส.เร่งเยียวยาญาติผู้เสียชีวิตเหตุเครนหลุดทับคนงานที่นนทบุรี จ่ายสิทธิประโยชน์กว่า 1.7 ล้านบาท
วันศุกร์ที่ 21 สิงหาคม 2563
‘จับกัง1’ สั่ง สปส.เร่งเยียวยาญาติผู้เสียชีวิตเหตุเครนหลุดทับคนงานที่นนทบุรี จ่ายสิทธิประโยชน์กว่า 1.7 ล้านบาท
นายสุชาติ ชมกลิ่น รัฐมนตรีว่าการกระทรวงแรงงาน สั่ง สปส.เร่งเยียวยาญาติผู้เสียชีวิตเหตุเครนหลุดทับคนงานที่นนทบุรี จ่ายสิทธิประโยชน์กว่า 1.7 ล้านบาท
นายสุชาติชมกลิ่น รัฐมนตรีว่าการกระทรวงแรงงานห่วงใยกรณีที่เกิดเหตุเครนหลุดทับคนงาน ที่จังหวัดนนทบุรี เป็นเหตุให้แรงงานเสียชีวิต 1 ราย เบื้องต้นกระทรวงแรงงาน ได้สั่งการให้สวัสดิการและคุ้มครองแรงงานจังหวัด และประกันสังคมจังหวัดนนทบุรี ได้เข้าไปตรวจสอบข้อเท็จจริงเพื่อรวบรวมพยานหลักฐาน และตรวจสอบสถานะความเป็นผู้ประกันตนของคนงานเพื่อให้การช่วยเหลือสิทธิประโยชน์ตามขั้นตอน ทั้งนี้ เหตุการณ์ดังกล่าวเกิดขึ้น ทั้งนี้ เหตุการณ์ดังกล่าวเกิดขึ้นเมื่อเวลา 11.15 น. ในวันนี้ (21 ส.ค.63) พบว่า เกิดเหตุเครนหลุดทับคนงาน ณ สถานที่ก่อสร้าง หมู่บ้านคุณาลัยเวสเกส ถ.บ้านกล้วยไทรน้อย ต.พิมลราช อ.บางบัวทอง จ.นนทบุรี
นายสุชาติกล่าวว่า จากการตรวจสอบข้อมูลเบื้องต้น ผู้เสียชีวิตชื่อ นายกรัยสิทธิ์ เหลาพรม อายุ 43 ปี เป็นลูกจ้างบริษัท ไวท์ ดีเซนท์ จํากัด ตําแหน่งพนักงานขับรถเครน ขณะปฏิบัติงาน เครนช่วยยกหลุดทับ เสียชีวิต ลูกจ้างดังกล่าว กระทรวงแรงงาน โดยสํานักงานประกันสังคม ได้รับการคุ้มครองกรณีเสียชีวิต จากกองทุนเงินทดแทน ได้แก่ 1) ค่าทําศพ 40,000 บาท แก่ผู้จัดการศพ 2) ค่าทดแทนกรณีเสียชีวิต 70% ของค่าจ้าง ระยะเวลา 10 ปี แก่ทายาท เป็นจํานวนเงิน 1,680,000 บาท และ 3) เงินสะสมกรณีชราภาพ จํานวนเงิน 78,364.56 บาท รวมเป็นเงินทั้งสิ้น 1,789,364.56 บาท
รมว.แรงงานยังสั่งการให้สํานักงานสวัสดิการและคุ้มครองแรงงานจังหวัดนนทบุรี ประสานงานกับศูนย์ความปลอดภัยเขต 1 (พระนครศรีอยุธยา) และหน่วยงานสังกัดกระทรวงแรงงานนนทบุรี และสภ.บางบัวทอง เพื่อจะได้ลงพื้นที่ตรวจสอบที่เกิดเหตุ และดําเนินการตามขั้นตอนที่กฎหมายกําหนดต่อไป
รัฐบาลไทย-ข่าวทำเนียบรัฐบาล-โฆษกรัฐบาล เผยเอกชนสหรัฐ ฯ ขานรับ EEC ประทับใจ EECi สามารถพัฒนาเทียบ Silicon vally  ได้ในอนาคต
วันอาทิตย์ที่ 18 สิงหาคม 2562
โฆษกรัฐบาล เผยเอกชนสหรัฐ ฯ ขานรับ EEC ประทับใจ EECi สามารถพัฒนาเทียบ Silicon vally  ได้ในอนาคต
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี  เผยว่าเอกชนสหรัฐ ฯ ขานรับ EEC ประทับใจ EECi สามารถพัฒนาเทียบ Silicon vally  ได้ในอนาคต
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เผยว่า ประเทศไทยยังคงเนื้อหอม ล่าสุดเมื่อวันที่ 16 สิงหาคมที่ผ่านมา คณะผู้บริหารสภาธุรกิจสหรัฐ -อาเซียน หรือ USABC นําผู้บริหารบริษัทชั้นนําของสหรัฐฯ อาทิ CISCO P&G Agoda Chevron Bayer FedEx เยี่ยมชมสถาบันวิทยสิริเมธี ในพื้นที่วังจันทร์วัลเลย์ จังหวัดระยอง ซึ่งตั้งอยู่ในเขตนวัตกรรมระเบียงเศรษฐกิจพิเศษภาคตะวันออก EECi ประทับใจศักยภาพและความก้าวหน้าทางวิชาการของสถาบัน ฯ ประธาน USABC เชื่อว่าวังจันทร์วัลเลย์มีความสามารถที่จะพัฒนาเช่นเดียวกับ Silicon vally ในสหรัฐ ฯ ได้ ซึ่งบริษัทสหรัฐแสดงความสนใจ พร้อมจะนําข้อมูลไปเผยแพร่แก่นักธุรกิจสหรัฐรายอื่นอีกด้วย โดยก่อนเดินทางกลับประธาน USABC ได้กล่าวกับนายทรงศัก สายเชื้อ ที่ปรึกษาสํานัก EEC ด้วยว่าจะกลับมาเยี่ยมชมโครงการ EEC อีกครั้ง โดยจะเข้ามาศึกษาข้อมูลเชิงลึกและดูโครงสร้างอื่นๆ เพื่อนํามาประกอบการตัดสินใจในการจะเข้ามาลงทุน
ทั้งนี้ มีการรายงานตัวเลขจาก BOI ว่า ในครึ่งปีแรก2562 มียอดขอรับการส่งเสริมถึง 2.3 แสนล้านบาทโดยเป็นการลงทุนในกลุ่มอุตสาหกรรมเป้าหมายถึงร้อยละ 57 ในส่วนการขอรับการส่งเสริมการลงทุนในเขตพัฒนาพิเศษภาคตะวันออก (EEC) นั้น มีมูลค่ารวม 118,050 ล้านบาท หรือคิดเป็นร้อยละ 51 ของมูลค่าการขอรับการส่งเสริมการลงทุนทั้งหมด โดยแบ่งออกเป็นจังหวัดชลบุรี 68,210 ล้านบาท ระยอง 40,310 ล้านบาท และฉะเชิงเทรา 9,530 ล้านบาท ซึ่งเป็นไปในทิศทางการลงทุนที่สอดคล้องกับยุทธศาสตร์ที่รัฐบาลกําหนดไว้
โฆษกประจําสํานักนายกรัฐมนตรียังเปิดเผยมุมมองของนักลงทุนต่างประเทศว่า โครงการ EEC เกิดขึ้นและถูกพัฒนาในช่วงเวลาที่เหมาะสม ขณะที่เศรษฐกิจโลกกําลังเผชิญกับความท้าทายจากปัจจัยเสี่ยงและสงครามการค้าระหว่างมหาอํานาจทางเศรษฐกิจสหรัฐ-จีน หลายบริษัทเริ่มพิจารณาย้ายฐานการผลิต และ EEC เป็นหนึ่งในโครงการแนวหน้าที่นักลงทุนต่างประเทศให้ความสนใจ ซึ่งสอดคล้องกับเจตนารมย์ของนายกรัฐมนตรีที่ต้องการส่งเสริมการลงทุนที่มีศักยภาพเพื่อผลักดันเศรษฐกิจของไทยเติบโตอย่างมีคุณภาพและยั่งยืน
-----------------
สํานักโฆษก
รัฐบาลไทย-ข่าวทำเนียบรัฐบาล-รองประธานคณะกรรมาธิการวิทยาศาสตร์ เทคโนโลยี และอุตสาหกรรมเพื่อการป้องกันประเทศแห่งสาธารณรัฐประชาชนจีน (สปจ.) เข้าเยี่ยมคำนับ รอง นรม. และ รมว.กห.
วันจันทร์ที่ 26 มีนาคม 2561
รองประธานคณะกรรมาธิการวิทยาศาสตร์ เทคโนโลยี และอุตสาหกรรมเพื่อการป้องกันประเทศแห่งสาธารณรัฐประชาชนจีน (สปจ.) เข้าเยี่ยมคํานับ รอง นรม. และ รมว.กห.
รองประธานคณะกรรมาธิการวิทยาศาสตร์ เทคโนโลยี และอุตสาหกรรมเพื่อการป้องกันประเทศแห่งสาธารณรัฐประชาชนจีน (สปจ.) เข้าเยี่ยมคํานับ รอง นรม. และ รมว.กห.
เมื่อ 26 มี.ค.61 พล.อ.ประวิตร วงษ์สุวรรณ รอง นรม.และ รมว.กห. ได้มอบให้ พล.อ.ชัยชาญ ช้างมงคล รมช.กห.เป็นผู้แทน ให้การต้อนรับนาย Xu Zhanbin (สู จ้าน ปิน) รองประธานคณะกรรมาธิการวิทยาศาสตร์ เทคโนโลยี และอุตสาหกรรมเพื่อการป้องกันประเทศแห่งสาธารณรัฐประชาชนจีน (สปจ.) (State Administration of Science, Technology and Industry for National Defence : SASTIND) และคณะ
เข้าเยี่ยมคํานับ ณ ศาลาว่าการกลาโหม ในโอกาสที่เดินทางเยือนประเทศไทย
รมช.กห. ได้กล่าวต้อนรับและชื่นชมความสัมพันธ์อันดีระหว่างไทย – สปจ. ในทุกระดับ ทั้งในระดับรัฐบาลและ กห. โดยมีการดําเนินกิจกรรมทางทหารร่วมกันอย่างต่อเนื่อง ทั้งความร่วมมือด้านการฝึก ศึกษา โดยเฉพาะด้านอุตสาหกรรมป้องกันประเทศ ซึ่งถือเป็นนโยบายที่สําคัญของรัฐบาลและ กห. โดยนายสู ได้กล่าวแสดงความขอบคุณที่ได้มีโอกาสนําคณะผู้บริหารจากภาคส่วนต่างๆ ที่เกี่ยวข้องกับอุตสาหกรรมป้องกันประเทศ เข้าพบเพื่อหารือและประสานงานแลกเปลี่ยนความเห็นกับผู้แทนหน่วยงานของไทย พร้อมทั้งยินดีที่จะส่งเสริมและสนับสนุนไทยอย่างเต็มที่ในการพัฒนาอุตสาหกรรมป้องกันประเทศ
จากนั้นทั้งสองฝ่ายได้ร่วมหารือและพิจารณาร่างความตกลงว่าด้วยความร่วมมือด้านอุตสาหกรรมป้องกันประเทศระหว่าง กห. กับ SASTIND ในด้านวิทยาศาสตร์ เทคโนโลยี และอุตสาหกรรมป้องกันประเทศ ผ่านกิจกรรมต่างๆ ทั้งการแลกเปลี่ยนข้อมูล การแลกเปลี่ยนเจ้าหน้าที่เทคนิค การประชุม/สัมมนา และการวิจัยร่วม รวมถึงความคืบหน้าในการจัดตั้งโรงงานซ่อมสร้างยุทโธปกรณ์ทางทหารในไทย และการจัดทําบันทึกความเข้าใจว่าด้วยความร่วมมือโครงการจัดตั้งโรงงานซ่อมสร้างยุทโธปกรณ์ทางทหาร ซึ่งกระบวนการต่างๆ อยู่ระหว่างการพิจารณาและดําเนินการอย่างใกล้ชิด โดยกําหนดให้มีขีดความสามารถในการซ่อมบํารุงระดับคลัง และดําเนินการในลักษณะของการถ่ายทอดเทคโนโลยี
ในโอกาสนี้ รมช.กห. ได้กล่าวเชิญชวนให้ SASTIND เข้าร่วมในโครงการระเบียงเศรษฐกิจภาคตะวันออก (Eastern Economic Corridor : EEC) ซึ่งจะช่วยเสริมสร้างความสัมพันธ์ด้านอุตสาหกรรมป้องกันประเทศระหว่างกัน ทั้งการซ่อมบํารุงยุทโธปกรณ์ที่มีอยู่ และในอุตสาหกรรมทางทหารอื่นๆ ที่เกี่ยวข้อง ซึ่งจีนให้ความสนใจและยินดีที่จะมาลงทุนในโอกาสที่เหมาะสม พร้อมทั้งเสนอให้มีการจัดตั้งคณะกรรมการร่วมด้านความร่วมมือ เพื่อผลักดันโครงการต่างๆ ทั้งด้านการทหารและการถ่ายทอดเทคโนโลยี ให้ก้าวหน้าต่อไป